CELEX: 32007D0205
Language: bg
Date: 2007-03-22 00:00:00
Title: 2007/205/ЕОРешение на Комисията от 22 март 2007 година за създаване на единен формат за първия доклад на държавите-членки за прилагането на Директива 2004/42/ЕО на Европейския парламент и на Съвета относно ограничаването на емисиите от някои летливи органични съединения (нотифицирано под номер C(2007) 1236) (Текст от значение за ЕИП )

31.3.2007   
            
            
               BG
            
            
               Официален вестник на Европейския съюз
            
            
               L 91/48
            
         
      РЕШЕНИЕ НА КОМИСИЯТА
   
   от 22 март 2007 година
   за създаване на единен формат за първия доклад на държавите-членки за прилагането на Директива 2004/42/ЕО на Европейския парламент и на Съвета относно ограничаването на емисиите от някои летливи органични съединения
   (нотифицирано под номер C(2007) 1236)
   (Текст от значение за ЕИП)
   (2007/205/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2004/42/ЕО на Европейския парламент и на Съвета от 21 април 2004 г. относно ограничаването на емисиите от летливи органични съединения, които се дължат на използването на органични разтворители в някои бои, лакове и продукти за пребоядисване на превозни средства, и за изменение на Директива 1999/13/ЕО (1), и по-специално член 7 от нея,
   като има предвид, че:
   
               (1)
            
            
               Съгласно Директива 2004/42/ЕО, държавите-членки са задължени да изготвят програми за мониторинг, чрез които да се проверява спазването на разпоредбите на тази директива и да се докладват резултатите от тези програми, а така също и категориите и количествата от продуктите, лицензирани съгласно член 3, параграф 3 от същата директива на базата на единен формат, изготвен от Комисията.
            
         
               (2)
            
            
               Съгласно член 7 от Директива 2004/42/ЕО и във връзка с приложение I към същата, държавите-членки трябва да изготвят и представят на Комисията първия доклад за прилагането на тази директива най-късно до 30 юни 2008 г.
            
         
               (3)
            
            
               Ето защо трябва да се установи единен формат за този пръв доклад, който ще обхваща периода от 1 януари 2007 г. до 31 декември 2007 г.
            
         
               (4)
            
            
               Мерките, предвидени в настоящото решение, са в съответствие със становището на Комитета, упоменат в член 12, параграф 2 от Директива 2004/42/ЕО,
            
         ПРИЕ НАСТОЯЩОТО РЕШЕНИЕ:
   Член 1
   При изготвянето на доклада, който трябва да бъде представен на Комисията съгласно член 7 от Директива 2004/42/ЕО и който обхваща периода от 1 януари 2007 г. до 31 декември 2007 г., държавите-членки следва да използват формата, изложено в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 22 март 2007 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  OВ L 143, 30.4.2004 г., стр. 87.
   
      ПРИЛОЖЕНИЕ
      ЕДИНЕН ФОРМАТ ЗА ПРЕДСТАВЯНЕТО НА ПЪРВИЯ ДОКЛАД ЗА ПРИЛАГАНЕТО НА ДИРЕКТИВА 2004/42/ЕО ЗА ПЕРИОДА ОТ 1 ЯНУАРИ ДО 31 ДЕКЕМВРИ 2007 г.
      1.   Обща информация и административни договорености
      
                  1.1.
               
               
                  Орган, отговарящ за настоящия доклад:
                  
                              Име
                           
                           
                               
                           
                        
                              Адрес
                           
                           
                               
                           
                        
                              Лице за контакти
                           
                           
                               
                           
                        
                              Електронна поща
                           
                           
                               
                           
                        
                              Телефон
                           
                           
                               
                           
                        
            
                  1.2.
               
               
                  В рамките на прилагането на Директива 2004/42/ЕО моля посочете органа или органите, определен съгласно член 5 от същата директива, отговорен за:
                  
                              1.
                           
                           
                              създаването, координирането и управлението на мониторинговата програма (на национално равнище);
                           
                        
                              2.
                           
                           
                              извършването на инспекции и проверки на място (на регионално и/или местно равнище);
                           
                        
                              3.
                           
                           
                              контролирането на прилагането на изискванията на същата директива в случаите на нарушения.
                           
                        
            2.   Мониторингова програма (член 6 от Директива 2004/42/ЕО)
      
                  2.1.
               
               
                  Ако националната програма за мониторинг е налице в писмена форма, моля представете копие от същата в приложението към доклада.
               
            
                  2.2.
               
               
                  Моля опишете накратко програмата, създадена да следи и проверява спазването на Директива 2004/42/ЕО, като се спрете по-специално на следните елементи:
                  
                              1.
                           
                           
                              пределнодопустимите стойности на летливите органични съединения (ЛОС), изложени в приложение II към същата директива;
                           
                        
                              2.
                           
                           
                              изискванията за етикетирането, изложени в член 4 от същата директива.
                           
                        
            
                  2.3.
               
               
                  Моля посочете дали се извършват проверки на следните икономически оператори:
                  
                              1.
                           
                           
                              производители на продуктите, включени в Директива 2004/42/ЕО;
                           
                        
                              2.
                           
                           
                              вносители на продуктите, включени в Директива 2004/42/ЕО;
                           
                        
                              3.
                           
                           
                              търговци на едро, търговци на дребно, професионални крайни потребители на контролирани продукти, както и други икономически оператори, в това число и например съоръжения за пребоядисване на превозни средства, които вече не са обект на Директива 1999/13/ЕО на Съвета (1).
                           
                        Освен това, ако се извършват такива инспекции, моля опишете:
                  
                              1.
                           
                           
                              видовете извършени инспекции (посещения на място, вземане на проби и анализ на продукти, проверка на наличностите и данните за продажби, проверка на етикетирането, други);
                           
                        
                              2.
                           
                           
                              честота на извършваните инспекции (системни годишни инспекции, инспекции на най-важните производители/вносители, внезапни инспекции, други);
                           
                        
            
                  2.4.
               
               
                  Моля посочете броя на инспектираните през 2007 г. фирми, които се занимават с производството и дистрибуцията на продукти и, ако това е възможно, броя на планираните за 2008 г. инспекции, като за предпочитане е да попълните следната таблица. Ако разполагате с такава информация, моля посочете приблизително общия брой на икономическите оператори, които се занимават с производството и дистрибуцията на продукти, и общото количество на съответните продукти (произведени и разпространени през 2007 г. в съответната държава-членка):
                  
                              Вид на икономическите оператори
                           
                           
                              Общ брой на съществуващите икономически оператори
                           
                           
                              Брой на инспектираните през 2007 г. икономически оператори
                           
                           
                              Общо количество на продуктите, включени в Директива 2004/42/ЕО
                              (kg)
                           
                           
                              Инспекции, планирани за 2008 г.
                           
                        
                              Производители
                           
                           
                               
                           
                           
                               
                           
                           
                               
                           
                           
                               
                           
                        
                              Вносители
                           
                           
                               
                           
                           
                               
                           
                           
                               
                           
                           
                               
                           
                        
                              Други
                           
                           
                               
                           
                           
                               
                           
                           
                               
                           
                           
                               
                           
                        
            
                  2.5.
               
               
                  Как компетентните органи, като използват референтните методи за измерване, описани в приложение III към Директива 2004/42/ЕО, да проверяват, че вече е налице съответствие с изискванията?
               
            
                  2.6.
               
               
                  Ако няколко органа се занимават с прилагането на Директива 2004/42/ЕО (виж точка 1.2. по-горе), моля посочете мерките, предприети за гарантирането на възможно най-единното прилагане на директивата в границите на цялата територия.
               
            
                  2.7.
               
               
                  Какви са правилата за определяне на санкции при нарушаване на националните разпоредби, приети с оглед на член 10 от Директива 2004/42/ЕО?
               
            
                  2.8.
               
               
                  Ако е възможно, посочете приблизителния брой на служителите, които са ангажирани с мониторинг и контрол, тяхната квалификация, а така също и приблизителните разходи в еуро за година (за персонал, вземане на проби и анализ, проверки на етикетирането, санкциониране, други разходи).
               
            3.   Ключови резултати от извършената през 2007 г. мониторингова програма (член 7 от Директива 2004/42/ЕО)
      
                  3.1.
               
               
                  В сравнение с общия брой на извършените проверки, колко случая (в %) на неспазване на пределнодопустимите стойности за ЛОС, посочени в приложение II към Директива 2004/42/ЕО, са били открити през 2007 г.? Ако е възможно, моля посочете:
                  
                              1.
                           
                           
                              категориите на съответния продукт в съответствие с приложението;
                           
                        
                              2.
                           
                           
                              количествата на продуктите, които не отговарят на пределнодопустимите стойности.
                           
                        
            
                  3.2.
               
               
                  В сравнение с общия брой на извършените проверки, колко случая (в %) на неспазване на задълженията за етикетиране, изложени в член 4 от Директива 2004/42/ЕО, са били открити през 2007 г.? Ако е възможно, направете разграничаване между следните категории:
                  
                              1.
                           
                           
                              продукти, които не отговарят на изискванията за етикетиране и съдържание на ЛОС;
                           
                        
                              2.
                           
                           
                              продукти, които отговарят на изискванията за съдържание на ЛОС, но не и на изискванията за етикетиране.
                           
                        
            
                  3.3.
               
               
                  В случаите на неспазване на изискванията, какви последващи действия са били предприети, за да се гарантира съответствие с Директива 2004/42/ЕО?
               
            4.   Изключения, предвидени в съответствие с член 3, параграф 2 от Директива 2004/42/ЕО
      
                  4.1.
               
               
                  Как е въведен в действие дерогационният режим, предвиден в член 3, параграф 2 от Директива 2004/42/ЕО?
               
            
                  4.2.
               
               
                  Какви системи за контрол са създадени, за да се гарантира, че продуктите, подлежащи на дерогация по член 3, параграф 2 от Директива 2004/42/ЕО, не се продават и не се използват от съоръжения, които нито са получили разрешение, нито са били регистрирани в съответствие с член 3 или член 4 от Директива 1999/13/ЕО?
               
            
                  4.3.
               
               
                  Ако е възможно, посочете приблизителното количество на освободените продукти (съгласно класификацията, изброена в приложение 1 към Директива 2004/42/ЕО) през 2007 г.
               
            5.   Индивидуални лицензи, предвидени в съответствие с член 3, параграф 3 от Директива 2004/42/ЕО
      
                  5.1.
               
               
                  Възползвали ли сте се от възможността за издаване на индивидуални лицензи съгласно член 3, параграф 3 от Директива 2004/42/ЕО?
               
            
                  5.2.
               
               
                  Ако сте се възползвали, моля дайте кратко описание на функционирането на установената система, по която се дават индивидуални лицензи:
                  
                              1.
                           
                           
                              Кои органи отговарят за издаването на индивидуални лицензи?
                           
                        
                              2.
                           
                           
                              Кои органи отговарят за определянето на сградите и/или старите модели превозни средства с особена историческа и културна стойност?
                           
                        
                              3.
                           
                           
                              По какви критерии се определя особената историческа и културна стойност?
                           
                        
                              4.
                           
                           
                              Ако е възможно, моля посочете приблизително броя на сградите и/или старите модели превозни средства, за които компетентните органи са определили, че са с особена историческа и културна стойност.
                           
                        
                              5.
                           
                           
                              Как се гарантира, че въпросните продукти:
                              
                                          a)
                                       
                                       
                                          се продават само в „стриктно ограничени“ количества;
                                       
                                    
                                          б)
                                       
                                       
                                          се използват единствено за реставриране и поддръжка на определените сгради и/или превозни средства?
                                       
                                    
                        
                              6.
                           
                           
                              Моля опишете категориите и количествата продукти, лицензирани в съответствие с член 3, параграф 3 от Директива 2004/42/ЕО, като за предпочитане е да използвате следната таблица:
                              
                                          Категории
                                       
                                       
                                          Съответствие с приложение I към Директива 2004/42/ЕО
                                       
                                       
                                          Количества на „готови за употреба“ продукти, за които е получен лиценз (kg)
                                       
                                    
                                          Категория 1
                                       
                                       
                                           
                                       
                                       
                                           
                                       
                                    
                                          Категория 2 и т.н.
                                       
                                       
                                           
                                       
                                       
                                           
                                       
                                    
                        
            6.   Друга важна информация
      
                  6.1.
               
               
                  Какви бяха главните трудности, които срещнахте при изготвянето и прилагането на мониторинговата програма, включително проблеми с прилагането на директивата или административни проблеми, които срещнахте при прилагането на конкретна мониторингова програма? Как бяха преодолени тези трудности?
               
            
                  6.2.
               
               
                  Моля представете всякакви допълнители важни забележки, предложения или информация във връзка с прилагането на Директива 2004/42/ЕО.
               
            
         (1)  ОВ L 85, 29.3.1999 г., стр. 1.